stanford-oval/wikipedia huggingface dataset:
Elokuvan ikäraja
Ikärajat maittain > Irlanti

: Sallittu kaikenikäisille, saattaa sisältää väkivaltaa ja kiroilua, mutta vähäinen määrä.
: Hieman karumpaa materiaalia kuin G-elokuvissa, mutta silti ei saa olla liian voimakas lapsille.
: Kielletty alle 12-vuotiailta: väkivaltaa, kiroilua ja seksuaalista materiaalia, joka ei saa olla yksityiskohtaista tai muutenkaan jatkuvaa. Alle 12-vuotias voi nähdä 12A- elokuvan teattereissa vain yli 18-vuotiaan huoltajan kanssa. Elokuvia jotka tulevat myyntiin, ei saa myydä alle 12-vuotiaille.
: Kielletty alle 15-vuotiailta,veristä ja yksityiskohtaista väkivaltaa, suoranaista seksiä sekä myös viittauksia huumeiden käyttöön ja seksiin. Myös gore-elokuvat kuuluvat tähän kategoriaan, 15A- elokuvia voi nähdä vähintään 18-vuotiaan holhoojan kanssa, jos henkilö on alle 15-vuotias. Videojulkaisussa 15- kategorian elokuvien myynti alle 15-vuotiaille on kielletty.
: Kielletty alle 16-vuotiailta, saattaa sisältää erittäin väkivaltaista sisältöä kuin 15A- elokuvatkin. väkivalta ei saa olla sadistista tai pitkitettyä. Väkivalta voi olla sadisista jos se on esitetty parodiallisessa kontekstissa. Seksikohtaukset saavat sisältää alastomuutta sekä myös karkeaa kielenkäyttöä ja huumeiden käyttö on hieman kovempaa kuin 15A- kategoriassa. Videojulkaisussa ei ole "16" ikärajaa, joten elokuvat jotka ovat teattereissa K-16, yleensä nostetaan K-18 videojulkaisussa, tai editoidaan K-15 ikärajaksi.
: Kielletty alle 18-vuotiailta, sisältää erittäin raakaa, itsetarkoituksellista, kidutuksenomaista pitkitettyä väkivaltaa, erittäin sopimatonta huumeiden käyttöä, voimakasta kielenkäyttöä sekä pornografiaa.
Ikärajat maittain > Iso-Britannia

Isossa-Britanniassa elokuvien ikärajat määrittelee elokuvayhtiöiden rahoittama British Board of Film Classification.
(Universal): Sopii kaikenikäisille
(Parental Guidance): Valtaosa elokuvasta sopii kaikenikäisille, mutta osa kohtauksista voi järkyttää lapsia. Yleensä näitä elokuvia ei suositella näytettäväksi alle 8-vuotiaille.
(12 Accompanied/Advisory): Kielletty alle 12-vuotiailta, katsottavissa kuitenkin vanhemman kanssa.
: Kielletty alle 12-vuotiailta
: Kielletty alle 15-vuotiailta
: Kielletty alle 18-vuotiailta
(Restricted 18): Kielletty alle 18-vuotiailta, sisältävät pornografiaa ja elokuvien levittäminen on rajoitettu tietyille teattereille ja liikkeille.
Ikärajat maittain > Italia

T: Film per tutti Sallittu kaikenikäisille.
6+: Sconsigliato ai minori di anni 6 Kielletty alle 6-vuotiailta.
14+: Vietato ai Minori di 14 Anni Kielletty alle 14-vuotiailta. Sisältää väkivaltaa ja verenvuodatusta, huumeiden käyttöä sekä avointa seksuaalisisältöä
18+: Vietato ai Minori di 18 Anni Kielletty alle 18-vuotiailta. Sisältää äärimmäistä ja sadistista väkivaltaa, sisäelimillä mässäilyä sekä pitkäkestoista kiduttamista, huumeiden glamorisoitua käyttöä, sekä kovia pornografisia kohtauksia
Ikärajat maittain > Portugali

M/4: Sallittu yli 4-vuotiaille, alle 4-vuotiaat saavat tutustua sisältöön vanhempien läsnä ollessa. Dubatut elokuvat saavat tämän ikärajan
M/6: Sallitty yli 6-vuotiaille, alle 6-vuotiaat saavat tutustua sisältöön vanhempien läsnä ollessa. Tämä on alin ikäraja englanniksi tai muilla kielillä puhutuille elokuville.
M/12: Kielletty alle 12-vuotiailta, sisältää väkivaltaa (joko parodioiden tai muuten hyvin vähäisessä muodossa), huumoria, seksiviitteitä ja lyhykestoista huumeiden käyttöä. Alle 12-vuotiaat saavat katsoa elokuvan, jos vanhempi tai holhooja on mukana.
M/16: Kielletty alle 16-vuotiailta, raakaa väkivaltaa ja kidutusta, sekä pitkitettyä väkivaltaa ja verenvuodatusta, yksityiskohtaisia seksikohtauksia, jatkuvaa huumeiden käyttöä sekä myös kovaa kielenkäyttöä. Alle 16-vuotiaat saavat katsoa elokuvan vanhemman tai holhoojan seurassa.
M/18: Kielletty alle 18-vuotiailta, erittäin veristä ja erittäin raakaa väkivaltaa, kidutusta sekä erittäin pitkäkestoista ja sadistista väkivaltaa. Seksuaalista väkivaltaa, pornografinen sisältö sekä sopimatonta huumeiden käyttöä. Teoksen myynti alaikäisille on kielletty, teattereissa lippujen tarkastajat saattavat kieltää sisäänpääsyn, jos he katsovat henkilön liian nuoreksi.
Ikärajat maittain > Ruotsi

Ruotsissa elokuvalle voidaan asettaa 7, 11 tai 15 vuoden ikäraja, mikäli se arvioidaan haitalliseksi tätä alempaan ikätasoryhmään kuuluvien lasten tai nuorten hyvinvoinnille. Seitsemän vuotta täyttäneille sallittua näytöstä voi kuitenkin seurata alle 7-vuotias 18 vuotta täyttäneen seurassa.
Ikärajat maittain > Saksa

Saksassa elokuvia luokittelee Freiwillige Selbstkontrolle der Filmwirtschaft (FSK, vapaaehtoinen elokuvateollisuuden itsekontrolli), jota pyörittää Spitzenorganisation der Filmwirtschaft (SPIO, elokuvateollisuuden pääorganisaatio).
: Kaikenikäisille
: Kielletty alle 6-vuotiailta
: Kielletty alle 12-vuotiailta
: Kielletty alle 16-vuotiailta
: Kielletty alle 18-vuotiailta
JK/SPIO: Kielletty alle 18-vuotiailta, "JK/SPIO" (JK = Juristen-Kommission) merkittyjä elokuvia saa myydä vain täysi-ikäisille, ja ne saavat olla kauppojen hyllyllä vain jos niitä ei ole indeksoitu.
Ikärajat maittain > Suomi

Suomessa ikärajoja valvoo Mediakasvatus- ja kuvaohjelmakeskus. Keskuksen hyväksymät luokittelijat luokittelevat elokuvat ennen kuin niitä saa esittää yleisölle. Esityksen yhteydessä on ilmoitettava elokuvan ikäraja ja sisältömerkinnät, joista sallittua korkeampi ikäraja johtuu.
Ikärajat ovat:
= Kaikille sallittu
= Sallittu yli 7-vuotiaille
= Sallittu yli 12-vuotiaille
= Sallittu yli 16-vuotiaille
= Sallittu yli 18-vuotiaille
Ikärajat maittain > Unkari

= Sallittu kaikenikäisille, suositellaan että alle 3-vuotiaat eivät tutustu sisältöön
= Ei suositella alle 12-vuotialle. Alle 12-vuotiaat voivat tutustua sisältöön holhoojan/vanhemman kanssa.
= Ei suositella alle 16-vuotiaille. Alle 16-vuotiaat voivat tutustua sisältöön holhoojan/vanhemman kanssa.
= Ei suositella alle 18-vuotiaille. Alle 18-vuotiaat voivat tutustua sisältöön holhoojan/vanhemman kanssa.
= Kielletty alle 18-vuotiailta. Vain videojulkaisuja varten. Alle 18-vuotiaat eivät saa tutustua sisältöön edes holhoojan/vanhemman kanssa. Kyseessä on usein erittäin väkivaltainen tai pornografinen sisältö.
Ikärajat maittain > Yhdysvallat

Yhdysvalloissa elokuvien ikärajat määrittelee riippumaton Motion Picture Association. Elokuville ei ole pakko hakea ikärajaluokitusta ja tämän takia Motion Picturen toiminta ei ole lainvoimaista; tästä huolimatta valtaosa maan elokuvateattereista vaatii näyttämilleen elokuville ikärajaa.
(General Audiences): Sallittu kaikenikäisille
(Parental Guidance Suggested): Ei suositella alle 10-vuotiaille
(Parents Strongly Cautioned): Ei suositella alle 13-vuotiaille
(Restricted): Kielletty alle 17-vuotiailta, katsottavissa vanhemman tai täysi-ikäisen valvojan kanssa.
: Kielletty alle 18-vuotiailta
Eric Mouloungui

Eric Mouloungui (s. 1. huhtikuuta 1984) on gabonilainen entinen jalkapalloilija. Hän on myös pelannut Ranskassa ja Arabiemiraateissa. Ranskassa hänen seuransa ovat olleet Strasbourg, FC Guegnon ja OGC Nice. Arabiemiraateissa on edustanut Al Wahda Abu Dhabia.
Eugène Viollet-le-Duc

Eugene Viollet-le-Duc
Eugène Emmanuel Viollet-le-Duc (27. tammikuuta 1814 Pariisi, Ranska – 17. syyskuuta 1879 Lausanne, Sveitsi) oli ranskalainen arkkitehti ja arkkitehtuurin tutkija. Hän on tunnettu lukuisien keskiaikaisten rakennusten entisöijänä. Viollet-le-Duc suunnitteli muun muassa Notre Damen katedraalin, Saint-Denis’n basilikan ja Carcassonnen linnoitetun kaupungin entistämistyöt.
Viollet-le-Duc oli arkkitehti, arkeologi ja taidekirjailija, Ranskan keskiaikaisten tyylien tutkija ja tuntija, lukuisien goottilaisten monumentaalirakennusten, kuten Pariisin Sainte-Chapellen ja Notre Damen katedraalin, Saint-Denis’n basilikan, Amiensin ja Laonin katedraalien, Pierrefonds’in ja Coucyn linnojen, Vézelayn romaanisen Madeleine-kirkon, uusija. Viollet-le-Duc oli Achille Leclèren oppilas. Hän tutki 1836–1839 matkoilla Italiassa, Sisiliassa ja Etelä-Ranskassa antiikkia sekä sittemmin koko Ranskassa keskiaikaa.
Viollet-le-Duc toimi vuodesta 1853 kirkollisten rakennusten tarkastajana. Vuonna 1863 hänet nimitettiin estetiikan ja taidehistorian professoriksi École des Beaux-Artsiin, ja hän aloitti luentosarjansa keskiajan taiteesta mutta joutui pian akateemikkojen vastustuksesta luopumaan toimestaan. Insinööriupseerina Viollet-le-Duc osallistui Pariisin puolustukseen 1870–1871. Hänen viimeisiä suunnittelutöitään oli Pariisin maailmannäyttelyn 1878 yleissuunnitelma. Poliitikkona Viollet-le-Duc oli radikaali ja oli Montmartren edustajana etenkin Adolphe Thiersin vastustaja.
Viollet-le-Duc oli käytännön esteetikko, ja arkkitehtuurin kehityshistoriassa gotiikka oli hänelle huippukohta. Viollet-le-Duc kirjoitti ja kuvitti arkkitehtuurikirjoja.
Teokset

Dictionnaire raisonné de l’architecture française du XI:e au XVI:e siècle (1854–1868, 10-osainen teos),
Dictionnaire du mobilier français jusqu’à la renaissance (1855–1872)
Entretiens sur l’architecture (1858–1872)
Mémoire sur la défense de Paris 1870–71, 1871
L’art russe (1877)
Habitations modernes (1874–1877)
Le massif du Mont-Blanc.
Aiheesta muualla

Kuvia tai muita tiedostoja aiheesta Eugène Viollet-le-Duc Wikimedia Commonsissa
Wikiaineisto (ranskaksi)
britannica.com: Eugène-Emmanuel Viollet-le-Duc , viitattu 20.11.2020 (englanniksi)
Leopardikilpikonna

| Leopardikilpikonna |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Testudinidae
Suku::  Jättiläiskilpikonnat Geochelone
Laji::  pardalis
Kaksiosainen nimi
 Geochelone pardalis  (Bell, 1828) 
Katso myös
   Leopardikilpikonna Wikispeciesissä   Leopardikilpikonna Commonsissa 
Infobox OKNimi-testi OKIUCN-testi OK: 
Leopardikilpikonna (Geochelone pardalis) on afrikkalainen kilpikonnalaji. Aikuinen leopardikilpikonna painaa 10–20 kilogrammaa. Urokset ovat naaraita suurempia ja suora kilven pituus (SLC) voi olla jopa noin 50 cm.
Leopardikilpikonnaa tavataan laajoilla alueilla Afrikan itä- ja eteläosien  savanneilla Etelä-Sudanista Namibiaan ja Etelä-Afikkaan. Se on kadonnut joiltakin alueilta, missä sitä on kerätty lemmikkikauppaa varten. Myös karjalaitumille tehdyt sähköaidat ja kulotus ovat haitanneet lajin elämää.
Naaras tulee sukukypsäksi luonnossa 12–15 vuoden iässä. Leopardikilpikonnia kasvatetaan lemmikiksi myös tarhoilla, joissa naaras voi munia jo 6–8 vuoden iässä. Koiras voinee lisääntyä jo viisivuotiaana. Vuonna 2020 CITES myönsi vain Etiopialle ja Mosambikille leopardikilpikonnan myyntikiintiön, kun vuosituhannen alussa niitä voitiin viedä myös Tansaniasta ja Kongosta..
Aiheesta muualla

Marika Rökman: Leopardikilpikonna (Geochelone pardalis)
Etelä-Suomen Spanielikerho

Etelä-Suomen Spanielikerho - Syd-Finska Spanielklubben ry  on vuonna 1947 perustettu Suomen vanhin spanielirotuja harrastava alueellinen koiraharrastusyhdistys.  Yhdistys toimii Helsingin seudun ja Uudenmaan Kennelpiirien alueilla ja sen tarkoitus on edistää puhdasrotuisten spanielien käyttöä ja tunnetuksi tekemistä toimialueellaan. Yhdistyksellä on jäseniä noin 100 (2016) ja se on Suomen Kennelliiton, Suomen Spanieliliiton ja Helsingin Seudun Kennelpiirin jäsen.
Toiminta

Yhdistys järjestää Suomen Kennelliiton myöntämiä virallisia metsästys-, MEJÄ-, taipumus- ja tottelevaisuuskokeita sekä näihin valmistavia koulutuksia kuten metsästys- ja tottelevaisuuskoulutuksia. Muita koulutuksia ovat trimmauskurssit ja näyttelykoulutukset. Jäsenille järjestetään säännöllisesti yhteisiä tapahtumia ja luentoja. Yhdistys tekee yhteistyötä muiden yhdistysten kanssa avustaen näitä tapahtumien järjestämisessä. Yhdistyksellä on edustus Suomen Spanieliliiton ja Helsingin Seudun Kennelpiirin kokouksissa.
Historia

Yhdistys aloitti toimintansa 22.10.1947 nimellä Suomen Spanielikerho ry. – Finska Spanielklubben rf. toimialueenaan koko Suomi. Koirien jalostus oli yhdistyksen tärkeimpiä tehtäviä sen ensimmäisinä toimintavuosina. Uusia koiria tuotiin maahan laajentamaan jalostukseen käytettävää koirakantaa. Näyttelytoiminta alkoi 1951 ja jatkui aina 1990-luvulle asti. 1950-luvun alussa toiminta laantui ja jäsenmäärä laski. Ester Selesten aloittaessa puheenjohtajana vuonna 1954 alettiin miettimään uusia toimintamuotoja jäsenmäärän lisäämiseksi. Yhdistys alkoi järjestämään säännöllisesti kerhoiltoja, joihin kutsuttiin eri alojen koira-asiantuntijoita luennoimaan. 1954 alettiin pitämään koulutuksia nuorille koirille sekä näyttelykoulutuksia. Vuodesta 1961 yhdistys on järjestänyt taipumuskokeita 1-2 kertaa vuodessa. Paikallisten spanielikerhojen syntyessä eri puolille maata, perustettiin vuonna 1964 Suomen Spanieliliitto – Finlands Spanielförbund ry, joka otti hoitaakseen rotujärjestön tehtävät. Yhdistys jatkoi nimellä Etelä-Suomen Spanielikerho - Syd-Finska Spanielklubben ry:n ja alkoi toimia alueellisena spanielikerhona. Vuonna 1966 alettiin järjestämään MEJÄ-kokeita ja vuonna 1970 MEJÄ-mestaruuskokeita. 1970-luvulla kerhon toiminta jatkui vilkkaana. Kerho julkaisi omaa lehteä. Suurimmillaan kerhon jäsenmäärä oli 80- ja 90-luvun vaihteessa, jolloin se oli 900.
Kiertopalkinnot

Yhdistys perusti vuonna 1973 lähes 20 vuotta puheenjohtajana olleen Ester Selesten stipendirahaston. Tri Ester Selesten kiertopalkinto myönnetään vuosittain ansioituneelle spanielikasvattajalle.
Mauno Koivula lahjoitti yhdistykselle vuonna 1987 kiertopalkinnon Maunon Malja. Se annetaan vuosittain henkilölle, joka on merkittävästi työskennellyt yhdistyksen MEJÄ-kokeiden järjestelytehtävissä.
Spanielirotuja

amerikancockerspanieli
amerikanvesispanieli
barbet
clumberinspanieli
cockerspanieli
englanninspringerspanieli
fieldspanieli
friisinvesikoira
irlanninvesispanieli
kooikerhondje
lagotto romagnolo
sussexinspanieli
venäjänspanieli
viiriäiskoira
walesinspringerspanieli
Liiha

Liihan asema 1900-luvun alun postikortissa.
Liihan kylä ja asemataajama vuoden 1917 kartalla.
Liiha (ven. Ли́гово, Ligovo) on historiallinen kaupunginosa Pietarin kaupungin Kraasselan piirissä Venäjällä. Se sijaitsee kaupungin lounaisosassa Hatsinan ja Veimarin rautateiden haaran pohjoispuolella (Liihan asema). Pohjoisessa se rajoittuu Pietarhovin maantiehen ja Jugo-Zapadin kaupunginosaan, idässä Marsalkka Žukovin prospektiin ja Uljaalaan, etelässä Vanhaan-Paanovaan ja lännessä Ivanovkajokeen sekä Sosnovaja Poljanaan.
Liihan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1700-luvulla perustettiin Liihan kartano, jonka vuosisadan loppupuolella omisti Katariina II:n suosikki, kreivi Grigori Orlov. 1800–1900-luvun alussa kylää asuttivat venäläiset, inkerikot ja inkerinsuomalaiset, joista jälkimmäiset kuuluivat Tyrön tai Pietarin Pyhän Marian luterilaisiin seurakuntiin. 1800-luvun lopulla Liihan aseman pohjoispuolelle syntyi huvila-asutus.
Vuonna 1918 Liiha sai nimen Uritsk (ven. Урицк) samana vuonna murhatun bolševikkivallankumouksellisen Moisei Uritskin mukaan. Vuodesta 1925 lähtien Uritsk oli Leningradin alueeseen kuulunut kaupunki, vuonna 1963 se liitettiin Leningradin kaupunkiin. Nykyään Uritsk on yksi Kraasselan piirin kunnallishallintoalueista.
Toisen maailmansodan aikana seudulla käytiin rajuja taisteluja, joissa Liihan kartano ja huvila-asutus tuhoutuivat täydellisesti. 1960-luvulta lähtien alueelle on rakennettu suuri kerrostalolähiö. Tšekistienkadulla on säilynyt 1700–1800-luvun alussa rakennettu kreivi Vorontsovin kartano Novoznamenka, jossa nykyään toimii sairaala.
Liihan kanava

Kylän läpi virranneesta Liihajoesta (ven. Ли́говка, Ligovka) rakennettiin vuosina 1718–1721 Liihan kanava (ven. Ли́говcкий кана́л, Ligovski kanal), joka johti vettä Kesäpuiston suihkulähteisiin. Kanava menetti merkityksensä vuoden 1777 tulvassa, joka tuhosi suihkulähteet ja niiden vesijohtojärjestelmän. 1800-luvun lopulla suuri osa kanavasta täytettiin ja sen paikalle syntyi nykyinen Ligovski-prospekti. Enää kanava virtaa vain kaupungin eteläosan Krasnoputilovskaja-kadulle saakka, jossa se yhtyy Suomenlahteen laskevaan Krasnenkaja-jokeen.
Aiheesta muualla

Liiha Pietari-tietosanakirjassa (venäjäksi)
Liihan kanava Pietari-tietosanakirjassa (venäjäksi)
Uritskin kunnallishallintoalueen sivusto (Arkistoitu – Internet Archive) (venäjäksi)
Eteläinen basilika

Eteläinen basilika voi viitata seuraaviin antiikin aikaisiin basilikoihin:
Eteläinen basilika, basilika Korintissa Kreikassa
Eteläinen basilika, basilikakirkko Sidessä Vähässä-Aasiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eteläinen basilika”, voi hakea sivunnimihaulla, laajalla sivunnimihaulla tai tekstihaulla.
León Zuckert

León Zuckert (4. toukokuuta 1904 Pultava – 29. toukokuuta 1992 Toronto, Kanada) oli ukrainalaissyntyinen, vuodesta 1929 Kanadassa asunut säveltäjä, viulisti, alttoviulisti ja kapellimestari. Hän opiskeli vuosina 1916–1918 Boris Brodskin johdolla viulunsoittoa Pultavan keisarillisessa musiikkikoulussa. Hän asui ennen Kanadaan muuttamistaan myös Puolassa ja Argentiinassa.
Zuckert toimi niin viulistina ja alttoviulistina kuin kapellimestarinakin lukuisissa orkestereissa. Näitä olivat Winnipegin sinfoniaorkesteri, Toronton sinfoniaorkesteri, Halifaxin sinfoniaorkesteri ja Montrealin sinfoniaorkesteri. Vuonna 1937 hän sai Reginald Stewartilta orkesterinjohdon opetusta Toronton musiikkikonservatoriossa. Hänellä oli 1930-luvulla Winnipegissä oma To a Wild Rose -ohjelma CRBC:lla. Hän johti radiossa esiintynyttä argentiinalaistyylistä Los Pamperos -kokoonpanoaan.
Säveltäjänä Zuckert otti vastaan monia tilauksia; esimerkiksi Fantasia ukrainalaisiin teemoihin syntyi vastauksena Winnipegin CBC-orkesterilta saatuun tilaukseen. Hänen muuhun tuotantoonsa kuuluu muun muassa kaksi sinfoniaa.
Eric Moussambani

| Eric Moussambani> Henkilötiedot |
| --- | --- |
Koko nimi:  Eric Moussambani Malonga
Syntynyt: 31. toukokuuta 1978 (ikä 46)  Päiväntasaajan Guinea
Eric Moussambani (s. 1978) on uimari Päiväntasaajan Guineasta.
Moussambanin kuuluisin urheilusuoritus oli osallistuminen vuoden 2000 kesäolympialaisiin, jossa hän osallistui 100 m vapaauintiin. Hänen aikansa oli 1.52,72 minuuttia, joka oli yli kaksi kertaa enemmän kuin hänen kilpailijoillaan, ja jopa enemmän kuin 200 m maailmanennätysaika. Hänen aikansa oli olympiahistorian hitain 100 metrin uintiaika.
Moussambani pääsi olympialaisiin täyttämättä mitään minimivaatimuksia, koska hänet valittiin erityismenettelyllä, jonka tarkoituksena oli kannustaa kehitysmaita, joilla ei ole kalliita harjoittelupaikkoja, osallistumaan kisaan. Alkuerissä hän voitti kaksi muuta arvontavoittajaa, mutta heistä kumpikin diskattiin varaslähdön takia.
Varsinaisessa ottelussa Pieter van den Hoogenband rikkoi maailmanennätyksen ajalla 47,84 s. Moussambani puolestaan ui yleisön kannustamana yli kaksi kertaa hitaammin. Moussambanin omien sanojen mukaan "viimeiset 15 metriä olivat erittäin rankkoja."
Ennen osallistumistaan olympialaisiin Moussambani ei ollut koskaan edes nähnyt olympiakokoista 50 m allasta. Hän aloitti harjoittelun vain 8 kuukautta ennen kisoja, harjoitellen 20 m altaassa.
Vuoden 2000 kisojen jälkeen Moussambanin uimakunto on parantunut huomattavasti, ja hänen paras aikansa on alle 57 sekuntia. Hän ei kuitenkaan päässyt osallistumaan vuoden 2004 kisoihin viisumiongelmien takia.
Moussambani ei myöskään osallistunut vuoden 2008 olympialaisiin. Maaliskuussa 2012 hänet nimitettiin Päiväntasaajan Guinean uintijoukkueen valmentajaksi. Koulutukseltaan Moussambani on it-insinööri.
Evil Eye

| ”Evil Eye” Franz Ferdinand |
| --- | --- | --- |

Singlen tiedot
 Albumilta: Right Thoughts, Right Words, Right Action
 Julkaistu: 28. lokakuuta 2013
 Tuottaja(t): Alex Kapranos Todd Terje
 Tyylilaji: indie rock, dance-rock, ska
 Kesto: 03.44
 Levy-yhtiö: Domino
Franz Ferdinandin muut singlet
| ”Love Illumination” 2013 | ”Evil Eye” 2013 | ”Bullet” 2013 |
Evil Eye on skotlantilaisen indie rock-yhtye Franz Ferdinandin kappale, joka julkaistiin kolmantena singlenä yhtyeen neljänneltä albumilta Right Thoughts, Right Words, Right Action 28. lokakuuta 2013.
Kappaleen on kirjoittanut Alex Kapranos ja Nick McCarthy, ja sen on tuottanut Kapranos ja Todd Terje.
Kappaleen musiikkivideon on ohjannut Diane Martel, ja se julkaistiin videopalvelu YouTubessa 24. heinäkuuta 2013.
Kappaleet > CD-julkaisu

Evil Eye – 2.47 (Radiojulkaisu)
Evil Eye – 2.47 (Albumiversio)
Evil Woman

| ”Evil Woman'” Black Sabbath |
| --- | --- | --- |

Singlen tiedot
 Albumilta: Black Sabbath
 Äänitetty : 10. marraskuuta 1969 Trident-studiot
 Julkaistu: 9. tammikuuta 1970
 Tuottaja(t): Rodger Bain
 Tyylilaji: hard rock, heavy metal, blues rock
 Kesto: 03.20
 Levy-yhtiö:  Fontana (ensipainos)  Vertigo Records (seuraavat painokset)    Warner Bros. Records (vain testipainos)
Black Sabbathin muut singlet
|   | ”Evil Woman” 1970 | ”The Wizard” 1970 |
Evil Woman on alun perin Crow-yhtyeen säveltämä ja levyttämä Yhdysvaltain top 20-kappale vuodelta 1969. Se tunnetaan kuitenkin nykyään paremmin Black Sabbathin seuraavana vuonna julkaisemasta cover-versiosta. ”Evil Woman” julkaistiin yhtyeen ensimmäisenä singlenä 9. tammikuuta 1970. Siitä huolimatta kappaletta ei ollut albumin Yhdysvaltain-versiossa, vaan se oli korvattu kappaleella ”Wicked World”.
Black Sabbath levytti kappaleen 10. marraskuuta 1969 Trident-studioilla. Tuohon aikaan Britanniassa oli tapana levyttää cover amerikkalaisesta listahitistä ennen kuin se ehtisi tulla Euroopassa tunnetuksi alkuperäisesityksenä. Lisäksi Black Sabbathin managerin Jim Simpsonin mielestä yhtye tarvitsi singlen saadakseen julkisuutta. Kappaleen julkaisi ensin Philips-yhtiöön kuulunut Fontana-levymerkki ja sittemmin Sabbathin varsinaiseksi levy-yhtiöksi tullut, myös Philipsin talliin kuulunut Vertigo Records.
Black Sabbathin versio ei saavuttanut mainittavaa menestystä; se soitettiin kerran BBC Radio 1 -kanavalla – kuuden aikaan aamulla. Solisti Ozzy Osbourne oli kuitenkin ylpeä päästessään radioon. Yhtyeelle oli lisäksi maksettu singlestä 105 punnan ennakkomaksu – summa, jollaista köyhistä oloista lähtöisin oleva Osbourne ei ollut koskaan omistanut.
Kappaleet

A-puoli
Evil Woman (Don't Play Your Games with Me) – 3.20 (säv. Dave Wagner/Dick Weigand/Larry Weigand)
B-puoli
Wicked World – 4.46 (säv. Ozzy Osbourne/Tony Iommi/Geezer Butler/Bill Ward)
Ljudmila Udobkina

| Ljudmila Udobkina> Henkilötiedot |
| --- | --- |
Koko nimi:  Ljudmila Vjatšeslavovna Udobkina
Syntynyt: 3. lokakuuta 1984 (ikä 40) Orjol, Neuvostoliitto
Kansalaisuus:   Venäjä
Uran tiedot
Pituus:  178 cm
Paino:  84 kg
Laji:  rattikelkkailu
Ljudmila Vjatšeslavovna Udobkina (ven. Людмила Вячеславовна Удобкина, s. 3. lokakuuta 1984 Orjol) on venäläinen rattikelkkailija.
Udobkina edusti Venäjää Sotšin talviolympialaisissa 2014 kahden naisen kelkkakilpailussa parinaan Olga Stulneva. Pari sijoittui sijalle 12, mutta Kansainvälinen olympiakomitea hylkäsi heidän kilpailutuloksensa myöhemmin dopingrikkomusten vuoksi. Udobkina sai joulukuussa 2017 Kansainväliseltä olympiakomitealta elinikäisen kilpailukiellon olympialaisiin.